CELEX: 32015D2187
Language: sk
Date: 2015-11-25 00:00:00
Title: Vykonávacie rozhodnutie Komisie (EÚ, Euratom) 2015/2187 z 25. novembra 2015, ktorým sa mení rozhodnutie 2005/816/ES, Euratom o povolení pre Estónsku republiku používať na výpočet základu vlastných zdrojov z DPH určité približné odhady [oznámené pod číslom C(2015) 8172]

27.11.2015   
            
            
               SK
            
            
               Úradný vestník Európskej únie
            
            
               L 312/19
            
         VYKONÁVACIE ROZHODNUTIE KOMISIE (EÚ, Euratom) 2015/2187
   z 25. novembra 2015,
   ktorým sa mení rozhodnutie 2005/816/ES, Euratom o povolení pre Estónsku republiku používať na výpočet základu vlastných zdrojov z DPH určité približné odhady
   
      
         [oznámené pod číslom C(2015) 8172]
      
   
   (Iba estónske znenie je autentické)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na Zmluvu o založení Európskeho spoločenstva pre atómovú energiu,
   so zreteľom na nariadenie Rady (EHS, Euratom) č. 1553/89 z 29. mája 1989 o konečných jednotných dohodách o vyberaní vlastných zdrojov pochádzajúcich z dane z pridanej hodnoty (1), a najmä na jeho článok 6 ods. 3 druhú zarážku,
   po konzultácii s Poradným výborom pre vlastné zdroje,
   keďže:
   
               (1)
            
            
               Podľa článku 382 smernice Rady2006/112/ES (2) môže Estónsko v súlade s podmienkami, ktoré sa v tomto členskom štáte uplatňovali k dátumu jeho pristúpenia, naďalej oslobodzovať od dane medzinárodnú prepravu osôb uvedenú v časti B bode 10 prílohy X k uvedenej smernici, pokiaľ sa rovnaké oslobodenie od dane uplatňuje v niektorom z členských štátov, ktoré boli členmi Spoločenstva k 30. aprílu 2004; tieto transakcie je potrebné zohľadniť pri stanovení základu vlastných zdrojov založených na DPH.
            
         
               (2)
            
            
               Na základe rozhodnutia Komisie 2005/816/ES, Euratom (3) má Estónska republika povolenie používať určité približné odhady pre transakcie uvedené v časti B bode 10 prílohy X k smernici 2006/112/ES.
            
         
               (3)
            
            
               Vo svojej odpovedi z 23. apríla 2015 na list Komisie zo 14. februára 2014, pokiaľ ide o zjednodušenie inšpekcií vlastných zdrojov DPH (4), Estónsko požiadalo Komisiu o povolenie používať pevný percentuálny podiel stredného základu na výpočet základu vlastných zdrojov založených na DPH, pokiaľ ide o transakcie uvedené v časti B bode 10 prílohy X k smernici 2006/112/ES za finančné roky 2015 až 2020. Estónsko preukázalo, že historický percentuálny podiel zostal v priebehu času stabilný. Estónsku by sa preto malo povoliť vypočítať základ vlastných zdrojov založených na DPH použitím pevného percentuálneho podielu v súlade s listom, ktorý poslala Komisia.
            
         
               (4)
            
            
               Z dôvodu transparentnosti a právnej istoty je vhodné platnosť povolenia časovo obmedziť.
            
         
               (5)
            
            
               Preto je vhodné vykonávacie rozhodnutie 2005/816/ES, Euratom zodpovedajúcim spôsobom zmeniť,
            
         PRIJALA TOTO ROZHODNUTIE:
   Článok 1
   V rozhodnutí 2005/816/ES, Euratom sa vkladá tento článok 1a:
   
      „Článok 1a
      Odchylne od článku 1 tohto rozhodnutia sa Estónskej republike na účely výpočtu základu vlastných zdrojov založených na DPH povoľuje od 1. januára 2015 do 31. decembra 2020 použitie 0,23 % medzizákladu, pokiaľ ide o transakcie uvedené v časti B bode 10 prílohy X (preprava osôb) k smernici Rady 2006/112/ES (5).
   
   Článok 2
   Toto rozhodnutie je určené Estónskej republike.
   
      V Bruseli 25. novembra 2015
      
         
            Za Komisiu
         
         Kristalina GEORGIEVA
         
            podpredsedníčka
         
      
   
   
      (1)  Ú. v. ES L 155, 7.6.1989, s. 9.
   
      (2)  Smernica Rady 2006/112/ES z 28. novembra 2006 o spoločnom systéme dane z pridanej hodnoty (Ú. v. EÚ L 347, 11.12.2006, s. 1).
   
      (3)  Rozhodnutie Komisie 2005/816/ES, Euratom z 21. novembra 2005 o povolení pre Estónsku republiku používať na výpočet základu vlastných zdrojov z DPH určité približné odhady (Ú. v. EÚ L 305, 24.11.2005, s. 37).
   
      (4)  Ares(2015)370581.